stanford-oval/wikipedia huggingface dataset:
חיים כרמון
ביוגרפיה

כרמון נולד בשם חיים וינריך בלודז' שבפולין ב-1927. כנער לחם במרד גטו ורשה. הוא שרד את מחנה ההשמדה מיידנק ועלה ארצה בשנת 1946. הוא עבד בתעשיית היהלומנות ובמקביל הצטרף לש"י בהגנה. במלחמת העצמאות, כרמון שירת בחטיבת קרייתי כחבלן.
לאחר שחרורו מצה"ל בשנת 1949 הצטרף כרמון למחלקה לתפקידים מיוחדים ובשנת 1950 עבר ליחידת החקירות ובדיקת מהימנות עובדים בשב"כ. משם עבר ליחידת האבטחה של הארגון והיה במשך שנים אחדות מאבטחו של ראש הממשלה דוד בן-גוריון. כשפרש בן-גוריון מראשות הממשלה ועבר לקיבוץ שדה בוקר, חזר כרמון לשב"כ.
בשנת 1954 פרצה מחלוקת בשאלה איזה גוף יהיה האחראי על הביטחון במשרד הביטחון - האם תהיה זו מחלקת ביטחון שדה של אמ"ן או שמא השב"כ. הוחלט שהשב"כ ישא באחריות ועל כן מונה אברהם ניב לתפקיד קצין הביטחון של משרד הביטחון, וכרמון מונה להיות עוזרו. בשנת 1955 פרש ניב, וכרמון מונה לתפקיד.
כרמון כיהן בתפקיד זה במשך כעשור, כאשר מתוקף תפקידו ליווה את כל המפעלים הרגישים של מערכת הביטחון, ובראשם בניית הכורים הגרעיניים בנחל שורק ובדימונה, כמו גם אבטחתם. הוא היה כפוף מקצועית לבנימין בלומברג, שהיה אז ראש אגף האבטחה בשב"כ. כרמון זכה בתפקידים אלו בהוראת שמעון פרס במטרה למדר את ראש המוסד איסר הראל מסוד הקמת הכור בדימונה.
כאשר אירע הפילוג במפא"י ובן-גוריון הקים את רפ"י, הצטרף כרמון אל הפורשים. אולם כישלונם בבחירות של שנת 1965 ועליית כוחו של ראש הממשלה לוי אשכול הביאה לירידת קרנו והייתה, ככל הנראה, הסיבה לכך שנשלח ל"גלות" במשלחת משרד הביטחון בארצות הברית. כאשר שב ארצה מילא תפקידים נוספים במערך האבטחה והביטחון של המשרד. לאחר מלחמת יום הכיפורים ובעקבות שינויים מבניים, מונה כרמון להיות אחראי על הביטחון בכל מערכת הביטחון, מה שהוביל ליצירת תפקיד המלמ"ב - הממונה על הביטחון במערכת הביטחון.
גם בתפקיד זה היה כרמון כפוף לבלומברג, אך הדחתו של הלה ומינוי רפי איתן במקומו הרחיבו את כר הפעולה של כרמון, שכן איתן נשא בכפל תפקידים - גם ראש הלק"ם וגם יועץ ראש הממשלה ללוחמה בטרור. תפקידו והוותק שלו הפכו את כרמון לאחד האנשים החזקים והמשפיעים ביותר במערכת הביטחון, ולאלה נוספה גם היכרותו וידידותו עם ראש השב"כ דאז אברהם שלום.
בשנת 1986 פרש כרמון והוחלף על ידי יחיאל חורב.
הערות שוליים

↑  יוסי מלמן, ממציא הממל"ב, באתר הארץ, 19 במרץ 2009
קתדרלת אלכסנדר נבסקי (טאלין)

| --- | --- |

 מידע כללי
 סוג:  קתדרלה של הכנסייה האורתודוקסית 
 שימוש:  קתדרלה
 על שם:  אלכסנדר נבסקי 
 כתובת:  רחוב Lossi plats‏ 10, טאלין
 מיקום:  טאלין 
 מדינה:  אסטוניה אסטוניה
 הקמה ובנייה
 תקופת הבנייה:  1894–1900 (כ־6 שנים)
 תאריך פתיחה רשמי:  1895 
 חומרי בנייה:  לבנה 
 אדריכל:  Mikhail Preobrazhensky 
 סגנון אדריכלי:  אדריכלות נאו-רוסית 
 מידות
 גובה:  58 מ' 
 
 קואורדינטות:  59°26′09″N 24°44′22″E﻿ / ﻿59.435833333333°N 24.739444444444°E﻿ / 59.435833333333; 24.739444444444
  (למפת טאלין מוגדלת) קתדרלת אלכסנדר נבסקי(למפת טאלין רגילה) קתדרלת אלכסנדר נבסקי
 
קתדרלת אלכסנדר נבסקי בטאלין היא קתדרלה רוסית אורתודוקסית הנמצאת על גבעת טומפאה בעיר העליונה של טאלין מול בית הפרלמנט.
היא נבנתה בשנים 1894–1900 כשאסטוניה הייתה חלק מהאימפריה הרוסית ונקראה על שמו של הגיבור הרוסי אלכסנדר נבסקי שניצח את השוודים בקרב נייבה ב-1240.
האסטונים שרובם לותרנים לא אהבו את הקתדרלה הזאת שסימלה את השלטון הרוסי המדכא. בשנת 1924 הייתה תוכנית להרוס אותה כמו שנעשה באותם הימים לקתדרלת אלכסנדר נבסקי בוורשה אולם התוכנית לא יצאה לפועל מחוסר משאבים.
המבנה המשיך ליהרס עד שבשנת 1991 עם יציאת הסובייטים מאסטוניה וההכרזה על עצמאותה, הוחל במבצע גדול לשיקום הקתדרלה.
בקתדרלה 11 פעמונים ביניהם הפעמון הגדול ביותר בטאלין השוקל 15 טון. היא מהווה כיום אחת מהאטרקציות התיירותיות החשובות בטאלין.
פתיחה (שחמט)

מהלך פתיחה קלאסי בשח מט של חייל רגלי לבן
פתיחה בשחמט היא סדרה של מהלכים המתרחשים בתחילת המשחק. אורכה של הפתיחה בדרך כלל 2 - 8 מהלכים, אך קיימות גם פתיחות מקובלות ארוכות יותר.
מספר המצבים האפשריים במשחק השחמט גדול בסדרי גודל רבים ממספר המצבים ששחמטאי - או תוכנת שחמט - עשויים לזכור. בשל כך, שחקנים (וכותבי תוכנות) מתמקדים בחלקים של המשחק בהם מספר האפשרויות קטן יותר - בעיקר הסיום והפתיחה. שחקני וחוקרי שחמט מכירים מאות רבות של פתיחות, שנותחו באופן תאורטי וניסיוני לעומק רב. בחלק מהפתיחות התגלה כי היריב יכול להשיג יתרון נגדי, ועם זאת ישנם שחקני שחמט מסוימים שעדיין משתמשים בפתיחות אלו מאחר שלא כל השחקנים מכירים את התאוריה לעומקה.
ככל שהשחקן מכיר מגוון של פתיחות שונות, וריאנטים שונים על פתיחות אלו, הגנות שונות, גמביטים (הקרבות כלים יזומות) ותחבולות, כך הוא יכול להגיב באופן יעיל יותר למסעי היריב. כך גם נחסך זמן יקר לו יזדקק השחקן בשלבים מאוחרים יותר של המשחק, אותם קשה יותר לצפות מראש.
לשחקנים יש לרוב פתיחה מסוימת שבה הם נוקטים ובה הם מומחים לכל התפתחות. מאידך, היריב משתדל להכין עצמו וללמוד את ההגנה הדרושה ולהיות מוכן לכל הסתעפות, או לחלופין להפתיע את היריב בהגנה שונה מזו בה הוא נוקט בדרך כלל, ובכך לשבור את רצף המסעים שהיריב מכיר בעל פה ומבצע על פי ידע מראש.
הניסיון להפתיע יריב בווריאנט חדש כרוך בסיכון, משום שהמשחק מתפתח לכיוונים חדשים ובלתי מוכרים בשלב הקריטי ביותר שלו, שהוא שלב הפתיחה, אך טמון בו גם סיכוי להכשלת היריב באי-דיוקים.
המקור העיקרי לידע וללימוד תורת הפתיחות הוא חיבור רב כרכים עבי-כרס בשם אנציקלופדיית פתיחות שחמט או ECO. באנציקלופדיה זו כותבים מיטב רבי האמנים את ניתוחיהם, שחלקם שוחקו בפועל וחלקם תאורטיים. מצויים שם אלפי וריאנטים לפתיחות השונות, והמסעים הנכונים, לדעתו של הכותב, בכל סיטואציה. בנוסף קיימים ספרי פתיחות ממוחשבים המותאמים למרבית התוכנות הקיימות.
בנוסף יש ספרות ענפה מאוד העוסקת בפתיחות שחמט.
רעיונות מרכזיים בפתיחה

שליטה במרכז הלוח. כל מהלכי הפתיחה צריכים להוביל לשליטה במרכז הלוח (הערוגות: ה4, ד4, ה5, ד5), לכן מקובל מאוד שהלבן פותח ברגלי המלך אל ערוגה ה4. על ידי הסעת רגלי המלך קדימה שתי ערוגות הוא שולט בחלק ממרכז הלוח, וגם מאיים להסיע את הרגלי המרכזי השני, רגלי המלכה, אל עבר המרכז לערוגה ד4. היעדר שליטה במרכז מקשה על הסעה נכונה של הכלים לשדה המערכה ועל תכנון תוכנית ברורה. יש להשתדל שכל מסע יהווה איום על היריב בצורה כלשהי, למשל: לערער את העמדה שלו, להכות כלי בלי להפסיד כלי, להכות כלי בעל ערך רב מהכלי המכה, להשיג שליטה טובה יותר במרכז, לפרוץ לעבר עמדת המלך שלו ועוד אפשרויות.
פרשים לפני רצים. יש לפתח את הפרשים למרכז הלוח לפני הרצים, כיוון שהפרש יעיל יותר מהרץ בסביבה צפופה (כמו זאת שנוצרת בשלב הפתיחה) בשל יכולת הדילוג שלו, לעומת הרצים אותם קל יחסית לחסום באמצעות רגלים.
הרצים יפותחו זמן קצר לאחר פיתוח הפרשים.
היערכות מוקדמת לפני התקפה. אין להתחיל בהתקפה על היריב לפני שפותחו כל הקצינים (פרשים, רצים וצריחים), או לפחות מרביתם, לעמדה שתתמוך בדרך כלשהי במתקפה. ולכן:
אין להסיע כלי יותר מפעם אחת במהלך הפתיחה. כלי יוסע יותר מפעם אחת במהלכי הפתיחה רק אם ניתן להשיג במסע זה משהו חשוב מהיריב (כלי או עמדה).
אין להסיע את המלכה בפתיחה. למלכה אין מה לעשות מחוץ למקומה בפתיחת המערכה. הפרת כלל זה יכולה לגרום לאיבודה או שהיריב ירדוף אותה בכליו ובכך יבוזבזו זמן ומסעים. יש להמתין עם הוצאת המלכה עד שמטרת יציאתה תהא ברורה.
ביטחון המלך הוא מעל לכול. כיוון שהמלך הוא מרכז המשחק. לצורך כך:
יש להצריח מוקדם ככל האפשר. יש לבצע הצרחה כבר במהלכי הפתיחה הראשונים (אלא אם בדחיית ההצרחה ניתן יהיה להשיג מהיריב משהו חשוב ויקר - כלי או עמדה). רוב המשחקים מצריחים בצד המלך כי זה מחייב רק שני מסעים מקדימים במקום שלושה. כאשר מצריחים לצד המלכה יש להזיז את המלכה, ופעמים רבות אין לה עמדה טובה בשלב מוקדם זה של המשחק.
קישור הצריחים. לאחר ביצוע כל ההוראות - הוצאת כל הקצינים, הצרחה והזזת המלכה - הצריחים אמורים להיות מקושרים, כלומר להגן אחד על השני.
העברת הצריחים לטורים פתוחים. יש להעביר את הצריחים לטורים בהם אין כלי מאותו הצבע. זאת מהסיבה הפשוטה שצריח נע בקו ישר ובאופן זה הוא "יכסה" את המספר הגדול ביותר של משבצות. לכן יש להעביר את הצריחים בשלבי הפתיחה למרכז השורה הראשונה משום שאחד מן הטורים יפתח במוקדם או במאוחר במהלך הקרב.
הדיאגרמה הבאה מתארת מיקום טוב של כל כלי הלבן בהנחה שהשחור לא משחק, אולם במשחק יש לשים לב להזדמנויות השונות ולא להיתפש למצב מסוים.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
אין להקריב כלי ללא תמורה כדאית. החלטה להקריב כלי תיעשה רק אם יש ביטחון מוחלט שהתמורה מהיריב תהא בעלת ערך להתפתחות המשחק עבור המקריב. כמעט בלי יוצא מן הכלל, אם היריב הכה כלי, חייל או כלי אחר, יש להכות ולקחת חזרה.
שמירה על עקרונות. יש לשמור על העקרונות האלו, ועם זאת לא להגזים ולהיצמד אליהם כלשונם. אין להיכנס למצבים שמפרים את העקרונות ללא סיבה מספיק טובה לכך. בנוסף, כשם שמומלץ לשמור על העקרונות הללו, מומלץ לגרום ליריב להפר אותם, ולנצל מצבים שנוצרים מכך. כך למשל אם היריב הוציא את מלכתו מוקדם מדי, מומלץ לרדוף אותה וכך לגרום ליריב להיות מגיב ולא יוזם.
סיווג לפתיחות אב

עמדת הפתיחה בשחמט מציעה ללבן 20 מהלכים ראשונים אפשריים. מבין אלה, 1. ה4, 1. ד4, 1. פ-ו3 ו-1. ג4 הם הפופולריים ביותר. החלוקה הפשוטה ביותר של פתיחות השחמט היא :
פתיחות המתחילות בחייל המלך
פתיחות המתחילות בחייל המלכה
פתיחות שלא מתחילות בחייל המלך או בחייל המלכה
מאחר שכל אחת מקטגוריות אלו כוללת פתיחות רבות בפני עצמה, נהוג לסווג את הפתיחות באופן מפורט יותר לפתיחות אב:
משחק פתוח או סימטרי (1.ה4 ה5) - פתיחות המתחילות בחייל המלך הלבן ונענות בחייל המלך השחור.
משחק חצי פתוח (1.ה4) - פתיחות המתחילות בחייל המלך הלבן ולא נענות בחייל המלך השחור.
משחק סגור (1.ד4 ד5) - פתיחות המתחילות בחייל המלכה הלבן ונענות בחייל המלכה השחור.
משחק חצי סגור (1.ד4) - פתיחות המתחילות בחייל המלכה הלבן ולא נענות בחייל המלכה השחור.
פתיחת איגוף (1.ג4 או 1.פ-ו3 או 1.ו4 או אחרות) - פתיחות שלא מתחילות בחייל המלך או בחייל המלכה אלא מאחד או משני האגפים.
פתיחה נדירה - פתיחות שאינן מהוות יתרון ללבן.
סיווג לפתיחות אב > משחק פתוח

פתיחה ספרדית
פתיחת ארבעת הפרשים
פתיחה וינאית
פתיחה סקוטית
פתיחה איטלקית
גמביט אבנס
הגנת שני הפרשים
פתיחה רוסית
גמביט לטבי
הגנה ברלינאית
הגנת פילידור
פתיחת רץ המלך
גמביט המלך
סיווג לפתיחות אב > משחק חצי פתוח

הגנה סיציליאנית
הגנה צרפתית
הגנת קארו-קאן
הגנת אלכין
הגנה מודרנית
פתיחת פירץ
הגנה סקנדינבית
סיווג לפתיחות אב > משחק סגור

גמביט המלכה
גמביט המלכה הנרצה
הגנה אוסטרית
הגנת צ'יגורין
גמביט המלכה הנדחה
הגנה בלטית
הגנת מרשל
התקפת ריכטר-ורסוב
התקפת הודג'סון
שיטת לונדון
שיטת קול
סיווג לפתיחות אב > משחק חצי סגור

הגנה הודית של המלך
הגנה הודית של המלכה
הגנה הודית מזרחית
הגנה נימצו-הודית
גמביט בודפשט
הגנה הולנדית
הגנת בנוני
פתיחה קטלנית
הגנת גרינפלד
התקפת טרומפווסקי
התקפת טורה
טנגו הפרשים השחורים
סיווג לפתיחות אב > פתיחת איגוף

פתיחה אנגלית
פתיחת רטי
פתיחת בירד
סיווג לפתיחות אב > פתיחה נדירה

פתיחת אנדרסן
פתיחת דורקין
פתיחת וור
פתיחת סוקולסקי או פתיחה פולנית
פתיחת סארגוסה
פתיחת דאנסט
פתיחת מיזס
פתיחת ואנ'ט קרויג'ס
פתיחת בארנס
התקפת גרוב
פתיחת קלמנץ
פתיחת אמוניה
פתיחה סמוראית
סיווגים נוספים > גמביט, הגנה, התקפה ושיטה

ניתן לסווג פתיחות שחמט גם לקטגוריות הבאות:
פתיחות גמביט
פתיחות הגנה
פתיחות התקפה
פתיחות שיטתיות
פתיחות ללא סיווג
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  פתיחות גמביט גמביט אבנס  גמביט בודפשט  גמביט המלך  גמביט המלכה  גמביט המלכה הנדחה  גמביט המלכה הנרצה  פתיחה סקוטית  גמביט לטבי  הגנה אוסטרית  הגנת צ'יגורין  הגנה בלטית  הגנת מרשל |  פתיחות הגנה הגנה הודית של המלך  הגנה הודית של המלכה  הגנה הודית מזרחית  הגנה נימצו-הודית  הגנה הולנדית  הגנה מודרנית  הגנת בנוני  הגנת פילידור  הגנת גרינפלד  הגנת אלכין  הגנת קארו-קאן  הגנת שני הפרשים  הגנה ברלינאית  הגנה צרפתית  הגנה סיציליאנית  פתיחת פירץ  הגנה מקסיקנית |  פתיחות התקפה התקפת ריכטר-ורסוב  התקפת טרומפווסקי  התקפת טורה  התקפת הודג'סון |  פתיחות שיטה שיטת לונדון  שיטת קול |  פתיחות ללא סיווג פתיחה איטלקית  פתיחה אנגלית  פתיחת בירד  פתיחה ספרדית  פתיחה וינאית (משחק וינה)  פתיחת ארבעת הפרשים  פתיחת רץ המלך  פתיחה קטלנית  פתיחת רטי |  |  |  |
סיווגים נוספים > הגנה הודית

תת סיווג נוסף לחלק מהפתיחות הא-סימטריות ל-1. ד4 (משחק חצי סגור) הן המערכות ההודיות המשתמשות באסטרטגיית שחמט היפרמודרנית. הפיאנקטו נפוץ ברבות מפתיחות אלו. למרות שההגנות ההודיות פותחו בשנות העשרים על ידי שחקנים מהאסכולה ההיפרמודרנית, הן לא התקבלו במלואן עד ששחקנים סובייטים הראו בסוף שנות הארבעים שמערכות אלה טובות לשחור. מאז, ההגנות ההודיות נעשו התגובות הפופולריות ביותר של השחור ל-1. ד4 מכיוון שהן מציעות משחק לא מאוזן עם סיכויים לשני הצדדים. המהלך השני של הלבן הנפוץ הוא 2.ג4, תופס נתח גדול יותר מהמרכז ומאפשר את המהלך פ-ג3, כדי להתכונן להעברת הרגלי בערוגה ה ל- ה4מבלי לחסום את ערוגה ג.
סיווגים נוספים > אנציקלופדיית פתיחות שחמט

במקום השמות המקובלים לפתיחות, ECO יצרה שיטת קידוד חדשה שאומצה לשימוש בפרסומים הקשורים למשחק. הפתיחות מסווגות לחמש קטגוריות שונות המסומנות באותיות האנגליות A עד E, כאשר בכל קטגוריה מרוכזות פתיחות בעלות מהלכים דומים. כל קטגוריה מתחלקת למאה תתי־קטגוריות המסומנות במספרים 0 עד 99, כאשר כל מספר מסמל וריאציה שונה בפתיחה. לדוגמה: מערכות כדוגמת ההגנה ההודית אשר פותחות ב-1. ד4 פ-ו6, מסומנות תחת האות E בקודים E00-E99.
ראו גם

| --- | --- |
: ספר: פתיחות שחמט
אוסף של ערכים בנושא הזמינים להורדה כקובץ אחד.
שחמט
מלכודות בפתיחה בשחמט
יתרון מהלך ראשון בשחמט
קנקו וטנבה

זהו שם יפני; שם המשפחה הוא .
קנקו וטנבֶּה (ביפנית: 渡部香生子; נולדה ב-15 בנובמבר 1996) היא שחיינית יפנית, היא אלופת העולם (קאזאן 2015) במשחה ל-200 מטר חזה וסגנית אלופת העולם (קאזאן 2015) במשחה ל-200 מעורב אישי.
ביוגרפיה

וטנבה נולדה בטוקיו.
ביוגרפיה > 2012

באולימפיאדת לונדון (2012) סיימה וטנבה במקום 14 במשחה ל-200 מטר לזה בתוצאה של 2:27.32 דקות, בשלב המוקדמות היא קבעה תוצאה של 2:26.38 דקות ועלתה מהמקום ה-11 לשלב חצי הגמר.
באליפות העולם (בריכת 25 מטר) שנערכה באיסטנבול טורקיה בדצמבר אותה שנה זכתה וטנבה במדליית ארד במשחה ל-200 מטר חזה בתוצאה של 2:19.39 דקות, אחרי ריקה מילר פדרסן מדנמרק שקבעה שיא אליפות חדש של 2:16.08 דקות ולורה סוגר מארצות הברית (2:16.93 דקות).
ביוגרפיה > 2014

באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה וטנבה בשתי מדליות, זהב וכסף. מדליית זהב במשחה ל-200 מטר חזה בתוצאה של 2.21.41 דקות, לפני בת ארצה רי קנטו (2.21.90 דקות) וטיילור מק'קיאון מאוסטרליה (2.22.89 דקות). מדליית כסף, במשחה ל-100 מטר חזה בתוצאה של 1:06.78 דקות, אחרי ג'סיקה הארדי (1:06.74 דקות) ולפני בריג'ה לרסון (1:06.99 דקות), שתיהן מארצות הברית.
ביוגרפיה > 2014 > אלופת עולם (בריכת 25 מטר)

באליפות העולם (בריכת 25 מטר) שנערכה בדוחא קטר בדצמבר אותה שנה זכתה וטנבה במדליית זהב בשתי מדליות, זהב וארד. מדליית זהב, במשחה ל-200 מטר חזה בתוצאה של 2:16.92 דקות, לפני רי קנטו (2:17.43 דקות) וריקה מילר פדרסן (2:17.83 דקות) ומדליית ארד במשחה שליחות 4x100 מטר מעורב בתוצאה של 3:50.50 דקות, אחרי דנמרק שקבעה שיא אירופה חדש של 3:48.86 דקות ואוסטרליה (3:50.31 דקות).
ביוגרפיה > 2015 > אלופת עולם

באליפות העולם שנערכה בקאזאן רוסיה בשנת 2015 זכתה וטנבה בשתי מדליות, זהב וכסף. מדליית זהב, במשחה ל-200 מטר חזה בתוצאה של 2:21.15 דקות, לפני מיקה לורנס מארצות הברית (2:22.44 דקות) ו-3 שחייניות שזכו ביחד במדליית ארד לאחר שקבעו תוצאה זהה של 2:22.76 דקות, ריקה מילר פדרסן, ג'סיקה ואל מספרד ושי ג'ינגלין מסין. מדליית כסף, במשחה ל-200 מטר מעורב אישי בתוצאה של 2:08.45 דקות, אחרי קטינקה הוסו מהונגריה שקבעה שיא עולם חדש של 2:06.12 דקות ולפני שיבון-מארי אוקונור מבריטניה (2:08.77 דקות). נוסף לכך, היא סיימה במקום רביעי במשחה ל-100 מטר חזה בתוצאה של 1:06.43 דקות.
סמנתה ריילי

סמנתה לינט "סאם" ריילי (באנגלית: Samantha Linette "Sam" Riley; נולדה ב-13 בנובמבר 1972). היא שחיינית אוסטרלית ממוצא אבוריג'יני, בעלת 3 מדליות אולימפיות משתי אולימפיאדות, אחת כסף ושתיים ארד, אלופת עולם במשחה ל-100 מטר ול-200 מטר חזה, בעלת 3 מדליות עולמיות ושיאנית עולם במשחה ל-100 מטר חזה.
ביוגרפיה

ריילי נולדה בבריזביין, קווינסלנד. היא החלה לשחות על מנת להתגבר על האסתמה ממנה סבלה. היא התאמנה תחת הדרכתו של סקוט ולקרס, ביחד עם סוזי אוניל.
באליפות העולם בשחייה שנערכה בפרת', אוסטרליה בשנת 1991 זכתה ריילי במדליית כסף במשחה שליחות 4x100 מטר מעורב כששחתה במוקדמות. בנוסף, היא סיימה במקום שמיני במשחה ל-100 מטר חזה בתוצאה של 1:11.15 דקות.
באולימפיאדת ברצלונה (1992) זכתה ריילי במדליית ארד במשחה ל-100 מטר חזה בתוצאה של 1:09.25 דקות. בנוסף, היא סיימה במקום חמישי במשחה שליחות 4x100 מטר מעורב בתוצאה של 4:07.01 דקות ובמקום 12 במשחה ל-200 מטר חזה בתוצאה של 2:32.63 דקות.
באליפות העולם (בריכת 25 מטר) שנערכה בפלמה דה מיורקה, ספרד בדצמבר 1993 זכתה ריילי בשתי מדליות ארד, במשחה ל-100 מטר חזה (1:07.77 דקות) ובמשחה ל-200 מטר חזה (2:24.75 דקות).
ביוגרפיה > אלופה ושיאנית עולם

באליפות העולם בשחייה שנערכה ברומא, איטליה בשנת 1994 זכתה ריילי בשתי מדליות זהב במשחה ל-100 מטר חזה בשיא עולם חדש של 1:07.69 דקות, לפני גוהונג דיי (1:09.26 דקות) ויואן יואן (1:10.19 דקות) שתיהן מסין ובמשחה ל-200 מטר חזה בשיא תחרות חדש של 2:26.87 דקות, לפני יואן (2:27.38 דקות) ובריג'יט בקו מבלגיה (2:28.85 דקות). בנוסף, היא סיימה במקום רביעי במשחה שליחות 4x100 מטר מעורב (4:06.95 דקות).
באליפות הפאן פסיפיק בשחייה שנערכה באטלנטה באוגוסט 1995 זכתה ריילי בשתי מדליות זהב במשחה ל-200 מטר חזה בתוצאה של 2:24.81 דקות, 5 מאיות השנייה איטי משיא העולם של חברתה לאגודה רבקה בראון (2:24.76 דקות) והתוצאה השנייה בטיבה בכל הזמנים ובמשחה שליחות 4x100 מטר מעורב (4:02.93 דקות).
באליפות העולם בשחייה (בריכה של 25 מטר) שנערכה בריו דה ז'ניירו, ברזיל בדצמבר 1995 זכתה ריילי ב-3 מדליות זהב, במשחה ל-100 מטר חזה בשיא עולם חדש של 1:05.70 דקות, במשחה ל-200 מטר חזה בשיא עולם חדש נוסף של 2:20.85 דקות ובמשחה שליחות 4x100 מטר מעורב בתוצאה של 4:00.46 דקות.
ריילי הגיעה לאולימפיאדת אטלנטה (1996) תחת עננה כבדה של חשד לאימרוץ וזאת לאחר שנימצאה חיובית בבדיקת סמים שיגרתית שנערכה לה לפני כן. מאמנה הודה שהורה לתת לה כדורים נגד כאב ראש שהכילו חומרים אסורים. היא קיבלה רשות להשתתף באולימפיאדה ונאלצה להתמודד עם המבוכה והלחץ שהפרשה עוררה. במשחקים עצמם זכתה ריילי בשתי מדליות, כסף וארד. מדליית כסף במשחה שליחות 4x100 מטר מעורב בתוצאה של 4:05.08 דקות, אחרי ארצות הברית (4:02.88 דקות) ולפני סין (4:07.34 דקות) ומדליית ארד במשחה ל-100 מטר חזה בתוצאה של 1:09.18 דקות, אחרי פני היינס מדרום אפריקה (1:07.73 דקות) ואמנדה בירד מארצות הברית (1:08.09 דקות). בנוסף, היא סיימה במקום רביעי במשחה ל-200 מטר חזה בתוצאה של 2:27.91 דקות, המנצחת הייתה היינס (2:25.41 דקות).
באליפות העולם בשחייה שנערכה בפרת' בשנת 1998 סיימה ריילי במקום רביעי במשחה ל-200 מטר חזה בתוצאה של 2:26.63 דקות ובמקום שישי במשחה ל-100 מטר חזה בתוצאה של 1:08.80 דקות.
היא ניסתה לחזור לתחרויות לקראת אולימפיאדת סידני. אימוניה השתבשו לאחר שסבלה מדלקת כליות. במבחנים האוסטרלים עצמם היא נוצחה על ידי שחיינית בת 14 לייזל ג'ונס ועזבה את הבריכה בדמעות. היא פרשה לאחר מכן משחייה תחרותית.
הישגים ותארים

ריילי זכתה ב-5 מדליות בתחרויות השחייה של משחקי חבר העמים הבריטי מתוכן 4 מדליות זהב.
ריילי זכתה ב-10 מדליות באליפות הפאן פסיפיק בשחייה, מהן 4 זהב ו-6 כסף בחמישה מפגשים.
בשנת 1994 זכתה ריילי בתואר שחיינית השנה בעולם.
בשנת 1997 זכתה ריילי בתואר שחיינית השנה באזור האוקיינוס השקט.
ראו גם

התפתחות שיא העולם במשחה ל-100 מטר חזה
התפתחות שיא העולם במשחה ל-200 מטר חזה
הערות שוליים

↑  Australian Sports Commission - Indigenous Sport Program, web.archive.org, ‏2006-08-27
| --- | --- |
בקרת זהויות :  AWR: AWE2468b  Trove: 640552
רייצ'ל מוריסון

| --- | --- |
אין תמונה חופשית
 לידה:  27 באפריל 1978 (בת 46) קיימברידג', מסצ'וסטס, ארצות הברית
 מדינה:  ארצות הברית 
 תקופת הפעילות:  מ-2002 
 עיסוק:  צלמת קולנוע
 מקום לימודים:  בית הספר לאמנויות ע"ש טיש  מכון הסרטים האמריקאי  Concord Academy 
 rachelmorrison.com
 פרופיל ב-IMDb
 
רייצ'ל מוריסון (באנגלית: Rachel Morrison; נולדה ב-27 באפריל 1978) היא צלמת קולנוע ובמאית אמריקאית.
ביוגרפיה

מוריסון נולדה וגדלה בקיימברידג' שבמסצ'וסטס. היא סיימה תואר ראשון בקולנוע וצילום מאוניברסיטת ניו יורק. ב-2006 סיימה לימודי תואר שני (MFA) בצילום קולנוע במכון הסרטים האמריקאי.
ב-2006 הייתה מועמדת לפרס אמי לצילום דוקומנטרי על עבודתה בסרט התיעודי "Rikers High" אודות בית ספר תיכון בתוך תחומי בית הסוהר רייקרז. ב-2013 זכתה בפרס קודאק לחזון על הישגים יוצאי דופן בצילום ושיתוף פעולה עם נשים נוספות בתעשייה. ב-2015 הייתה מועמדת לפרס אמי על צילום הסרט "?What Happened, Miss Simone".
סרט הקולנוע העלילתי הארוך בו שימשה צלמת ראשית היה "Sound of My Voice", של הקולנוע זאל באטמנגלי מ-2011. ב-2013 צילמה את הסרט "תחנת פרוטוויל" של הבמאי ראיין קוגלר. היא שיתפה פעולה עם קוגלר גם בסרט "הפנתר השחור".
ב-2018 הייתה לאישה הראשונה שמועמדת לפרס אוסקר לצילום הטוב ביותר, על עבודתה בסרט הקולנוע "פרחים בבוץ".
כבמאית ביימה פרקים בסדרות הטלוויזיה קוונטיקו, פשע אמריקאי, Hightown, תוכנית הבוקר, "סיפור פשע אמריקאי: מוניקה לוינסקי" ו"תוצרת בית" (אנ').
בשנת 2024 ביימה את סרטה הראשון "The Fire Inside" על פי תסריט מאת בארי ג'נקינס.
מוריסון נשואה לבת זוגה ואם לבן ובת.
עבודות בולטות כצלמת טלוויזיה וקולנוע

הוליווד הילס - סדרת טלוויזיה, 17 פרקים, 2008–2009
Sound of My Voice - סרט קולנוע, 2011
תחנת פרוטוויל - סרט קולנוע, 2013
עוגה - סרט קולנוע, 2014
?What Happened, Miss Simone - סרט טלוויזיה, 2015
פרחים בבוץ - סרט קולנוע, 2017
הפנתר השחור - סרט קולנוע, 2018
סיברג- סרט קולנוע, 2019
תוצרת בית (אנ') (2020) - סדרת טלוויזיה
הערות שוליים

↑  Behind the Lens: Rachel Morrison Receives Kodak Vision Award, ‏creativecow.net
1 2  Rachel Morrison Becomes First Woman Nominated for a Cinematography Oscar, הוליווד ריפורטר, 23 בינואר 2018
| --- | --- |
בקרת זהויות :  GND: 1148464468  ISNI: 0000 0004 3049 5315  LCCN: no2014012059  NKC: xx0313185  NTA: 074301810  SUDOC: 185257526  VIAF: 307456804   WorldCat (עם VIAF): 307456804
ריקה מילר פדרסן

ריקה מילר פדרסן (בדנית: Rikke Møller Pedersen; נולדה ב-9 בינואר 1989) היא שחיינית דנית, היא אלופת העולם (בריכת 25 מטר), סגנית אלופת העולם (ברצלונה 2013), אלופת אירופה (ברלין 2014) ושיאנית העולם בעבר (2013–2021) במשחה ל-200 מטר חזה.
ביוגרפיה

פדרסן נולדה באודנסה שבדנמרק.
ביוגרפיה > שיאנית עולם וסגנית אלופת העולם

באליפות העולם שנערכה בברצלונה ספרד בשנת 2013 זכתה פדרסן במדליית כסף במשחה ל-200 מטר חזה בתוצאה של 2:20.08 דקות, אחרי יוליה יפימובה מרוסיה (2:19.41 דקות) ולפני מיקה לורנס מארצות הברית (2:22.37 דקות). בשלב חצי הגמר היא קבעה שיא עולם חדש של 2:19.11 דקות (הנוכחי, 2016), שיפור לשיא בן השנה של רבקה סוני מארצות הברית (2:19.59 דקות).
ביוגרפיה > אלופת אירופה

באליפות אירופה שנערכה בברלין גרמניה בשנת 2014 זכתה פדרסן ב-3 מדליות זהב, במשחה ל-100 מטר חזה בשיא אליפות חדש של 1:06.23 דקות, לפני יני יוהנסון משוודיה (1:07.04 דקות) ואריאנה קסטיליוני מאיטליה (1:07.36 דקות), במשחה ל-200 מטר חזה בשיא אליפות חדש נוסף של 2:19.84 דקות, לפני מולי ריינשו מבריטניה (2:23.82 דקות) וג'סיקה ול מונטרו מספרד (2:24.08 דקות) ובמשחה שליחות 4x100 מטר מעורב בשיא אירופה חדש של 3:55.62 דקות, לפני שוודיה (3:56.04 דקות) ובריטניה (3:57.97 דקות).
שיאים אישיים > בריכה אולימפית

50 מטר חזה: 30.57 שניות (2013)
100 מטר חזה: 1:05.93 (2013)
200 מטר חזה: 2:19.11 דקות (2013), שיא עולם בעבר
שיאים אישיים > בריכת 25 מטר

50 מטר חזה: 29.87 שניות (2013)
100 מטר חזה: 1:03.74 דקות (2013)
200 מטר חזה: 2:15.21 דקות (2013)
ראו גם

התפתחות שיא העולם במשחה ל-200 מטר חזה
אי-פוריות נשית

| --- | --- |
 תחום:  גינקולוגיה 
 קישורים ומאגרי מידע
 eMedicine:  274143 
 MeSH:  D007247
 סיווגים
 ICD-10:  N97.0 
 ICD-11:  GA31 
 
אי-פוריות נשית הוא נושא המתייחס לעקרות בנשים. אי-פוריות נשית משפיע על כ-48 מיליון נשים מכל העולם, עם השכיחות הגבוהה ביותר של בעיות פוריות בקרב נשים בדרום אסיה, אפריקה שמדרום לסהרה, ומזרח אירופה. אי-פוריות נגרמת ומושפעת מגורמים רבים, כולל תזונה, מחלות, מומים נוספים של הרחם ועוד. כמו כן, תופעת אי הפוריות נתונה בתוך הקשרים חברתיים ותרבותיים שונים, המשתנים מחברה לחברה, ומתקופת זמן אחת לאחרת.
הגדרה

ההגדרה של אי-פוריות נשית מורכבת משום שההגדרה תלויה במאפיינים חברתיים ופיזיים אשר עשויים להשתנות על ידי תרבויות ומצבים שונים. הגדרה קלינית של אי-פוריות על ידי ארגון הבריאות העולמי היא "מחלה של מערכת הרבייה שמוגדרת על ידי כשל להשיג הריון קליני לאחר 12 חודשים או יותר של יחסי מין קבועים ולא מוגנים".על פי הארגון, בעיות פוריות יכולות להיות מתוארות כחוסר היכולת להיכנס להריון, לשמור על ההריון, או לשאת היריון עד להולדת תינוק חי.
אי- פוריות יכולה להיות מופרדת לשני תתי סוגים, אי-פוריות ראשונית ואי-פוריות משנית. אי-פוריות ראשונית מתייחס לחוסר יכולת להוביל תהליך הריון ולידה מלא הכולל הולדת תינוק חי, כאשר לא הייתה לידה קודמת. אי-פוריות משנית מתייחס לחוסר היכולת להרות או ללדת כאשר היה ההריון או לידה לתינוק חי קודם לכן בחיי האישה.
שכיחות

אי-פוריות נשית משתנה מאוד סביב אזורים שונים בעולם. ב-2010, הייתה הערכה שבמשך 20 השנים שעברו עד 2010 מספר הזוגות הלא פוריים בעולם עמד על 48.5 מיליון. לשנת 2010 המדינות עם שיעור הנמוך ביותר של אי-פוריות בקרב נשים היו מדינות דרום אמריקה, פרו, אקוודור ובוליביה, כמו גם פולין, קניה, קוריאה הדרומית. מדינות עם השיעור הגבוה ביותר כללו את המדינות באזורים מזרח אירופה, צפון אפריקה, המזרח התיכון, אוקיאניה, אפריקה שמדרום לסהרה. השכיחות של פוריות ראשונית גדלה מאז 1990, אבל פוריות משנית פחתה בסך הכל.
סיבות וגורמים

סיבות או גורמים של אי-פוריות בקרב נשים בבסיסם יכולים להיות מסווגים להאם הם נרכשים או גנטיים, או בהסתכלות לפי מיקום בגוף. למרות החלוקה לנרכש או גנטי, אי-פוריות בקרב נשים הוא בדרך כלל, פחות או יותר, שילוב של גנטיקה והסביבה. כמו כן, הנוכחות של כל אחד מגורמי הסיכון של אי-פריון בנשים (כגון עישון, המוזכר בהמשך) לא בהכרח גורם לאי-פוריות, וגם אם אישה היא בהחלט עקרה, חוסר היכולת להוליד ילדים לא יכול להיות מואשם בצורה מוחלטת על גורם סיכון ספציפי, אפילו אם גורם הסיכון נוכח (או היה נוכח).